
VELOBRAUCIENS “IZGAISMO ALŪKSNI 2026”

                                                                  ORGANIZATORI
     Velosipēdu parādes braucienu par godu Alūksnes pilsētas svētkiem “Izgaismo Alūksni 2026” organizē Alūksnes Bērnu un jauniešu centrs (turpmāk ABJC). Galvenā kontaktpersona ABJC jaunatnes lietu speciāliste Zanda Šķetika (zanda.sketika@aluksne.lv).
VIETA UN LAIKS
     Velobrauciens tiek organizēts 2026. gada 30. jūlijā. 
1) Reģistrācija no plkst. 21:00
2) Brauciena starts plkst. 22:00

3) Brauciena noslēgums un disko ballīte plkst. 23:00
                                                          DISTANCE un MARŠRUTS
     Velobrauciena maršruts:

Starts: uz Dārza ielas pret pašvaldības administratīvās ēkas laukumu – Dārza iela – Jāņkalna iela  – Helēnas iela – Bērzu iela – Pils iela – Miera iela – Tempļakalna iela – Tempļakalna iela gājēju tilts – Pilssalas iela – Pilssalas tilts – Ojāra Vācieša iela – Dārza iela – Finišs: Dārza iela 11 (laukums pie pašvaldības administratīvās ēkas).
DALĪBNIEKI
    Braucienā var piedalīties ikviens iedzīvotājs bez vecuma ierobežojumiem, kas prot braukt ar velosipēdu un pārzina ceļu satiksmes noteikumus, izvērtējot savas spējas. Piedaloties velobraucienā, dalībnieki apņemas ievērot Ceļu satiksmes noteikumus un par savu drošību pasākuma norises laikā atbild paši. Velobraucienā drīkst piedalīties tikai ar tādu transportlīdzekli, kam ir tiesības piedalīties ceļu satiksmē.
!!! UZMANĪBU !!! Dalība braucienā nav paredzēta ar līdzsvara velosipēdiem (kā Dip-Dap un tamlīdzīgi). Lūdzam vecākus izvērtēt bērnu spējas un izturību piedalīties braucienā. Aicinām mazos braucējus piedalīties “Mazajā braucienā” pie Administratīvās ēkas, informācija par to atrodama www.abjc.lv/izgaismo-aluksni-2026/
NORISE
     Pieteikšanās velobraucienam notiek pasākuma dienā 30.07.2026. reģistrējot savu dalību pie organizatora līdz plkst. 21:40, mazajam braucienam līdz plkst.21:20. Mazo brauciens Sinsay laukumā (Latgales iela 3B). Starts 21:30. Dalībnieki gatavojas parādes brauciena startam 21:40 sākot izvietoties uz Dārza ielas. Velobrauciena starts ir plkst. 22:00, brauciena laikā dalībnieki ievēro drošu distanci no citiem dalībniekiem, ievēro ceļu satiksmes noteikumus, brauc lēnām, neapdzenot priekšā esošo policijas ekipāžu. Brauciena noslēgums paredzēts 23:00 pašvaldības administratīvās ēkas laukumā.
     Par Ceļu satiksmes noteikumu ievērošanu, veselības stāvokli un radušām traumām vai citām līdzīgām veselības problēmām pasākuma (reģistrācijas, velobrauciena un noslēguma) laikā atbildīgs pats dalībnieks, bērniem un jauniešiem līdz 18 gadu vecumam – likumiskais aizbildnis.
Personas datu aizsardzība
     Alūksnes novada pašvaldības struktūrvienība Alūksnes Bērnu un jauniešu centrs kā sacensību organizators ciena velobrauciena dalībnieku privātumu. Ar pašvaldības Privātuma politiku iespējams iepazīties mājaslapā www.aluksne.lv. Datu pārzinis ir Alūksnes novada pašvaldības struktūrvienība Alūksnes Bērnu un jauniešu centrs, adrese: Dārza iela 8e, Alūksne, Alūksnes novads, LV-4301.
     Velobrauciena dalībnieki, piesakoties tam un izņemot savu kārtas numuru, piekrīt pasākuma laikā uzņemto foto un videomateriālu izmantošanai organizatora vajadzībām, tai skaitā, bet ne tikai publicēšanai mājaslapā www.aluksne.lv, Latvijas medijos un sociālajos portālos.
     Reģistrējoties (izņemot kārtas numuru) velobraucienam dalībnieks apstiprina, ka ir iepazinies un piekrīt šajā nolikumā noteiktajiem personas datu aizsardzības nosacījumiem.
KONTAKTPERSONAS
Rīkotāji:

Alūksnes novada pašvaldības, reģistrācijas numurs: 90000018622 

struktūrvienība Alūksnes Bērnu un jauniešu centrs, struktūrvienības reģistrācijas numurs   90001386811
Adrese: Dārza iela 8e, Alūksne, Alūksnes novads, LV-4301
Atbildīgais par pasākumu: Zanda ŠĶETIKA, e-pasta adrese: zanda.sketika@aluksne.lv 
Sadarbības organizācijas:

Alūksnes novada pašvaldības struktūrvienība Alūksnes novada Kultūras centrs, reģistrācijas nr. 90000019295

Adrese: Brūža iela 7, Alūksne, Alūksnes novads, LV-4301

PAGE  
2

